《凌朝浮江旅思（一作马周诗）》
唐代·韦承庆

天晴上初日，春水送孤舟。山远疑无树，潮平似不流。

岸花开且落，江鸟没还浮。羁望伤千里，长歌遣四愁。

作者简介：韦承庆（639—705）字延休，唐代河内郡阳武县（今河南原阳）人。性谨畏，事继母笃孝。第进士。累迁凤阁舍人，在朝屡进谠言。转天官侍郎，凡三掌选，铨授平允。长安中，（公元703年左右）拜凤阁侍郎，同平章事。张易之诛，承庆以素附离，流岭表。岁余，以秘书员外少监召，兼修国史，封扶阳县子。迁黄门郎，未拜卒，谥曰温。承庆著有文集六十卷，《两唐书志》传于世。